Diari Oficial de la Generalitat Valenciana


Sumari del DOGV 4500, del 15-05-2003 (2003/5550)

Informació publica de l'alternativa tècnica del programa per al desenvolupament de l'actuació integrada de la unitat d'execució única del pla parcial del sector R6-C d'ampliació urbanització El Balcó d'Orpesa (Castelló).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5550


Organisme emissor
:   Cantavella & Tamborero, SA

Tipus de document
:   Anunci

Informació publica de l'alternativa tècnica del programa per al desenvolupament de l'actuació integrada de la unitat d'execució única del pla parcial del sector R6-C d'ampliació urbanització El Balcó d'Orpesa (Castelló). [2003/M5550]
  
D'acord amb el que disposa l'article 48.1.C en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la mercantil Cantavella & Tamborero, SA, amb domicili a Orpesa (Castelló), carrer de Valladolid, 4, fa públic que ha formulat alternativa tècnica de programa per al desenvolupament de l'actuació integrada de la unitat d'execució única del pla parcial del sector R6-C d'ampliació urbanització El Balcó d'Orpesa (Castelló), que inclou a més homologació sectorial modificativa del SUNP, pla parcial i avantprojecte d'urbanització, tot això del sector R6-C d'ampliació urbanització El Balcó d'Orpesa (Castelló), i ha sol·licitat la seua aprovació i adjudicació per a la seua execució.
  
En aplicació de l'establit en l'esmentat article 48.1.C, en relació amb l'article 46.3 de la llei indicada, pertoca sotmetre el mencionat programa, amb tota la documentació annexa, a informació pública per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Es fa constar que durant el dit termini qualsevol interessat podrà comparéixer en la Notaria d'Esperanza Quiles Pomares, situada al carrer de Sant Tomàs 115, 1r de Benicàssim, per a obtindre còpia de l'acta de protocol·lització de l'alternativa i projectes que s'hi acompanyen, o sol·licitar l'exhibició d'esta.
  
Així mateix, tant l'esmentada documentació com l'expedient administratiu referit a la dita actuació, es podran consultar als locals de l'Ajuntament d'Orpesa situat al carrer de Leoncio Serrano, 1, d'este municipi.
  
Igualment es fa constar que en el dit termini els interessats podran formular davant l'Ajuntament d'Orpesa, qualssevol al·legacions que els convinguen segons dret per a la incorporació a l'expedient, així com altres alternatives tècniques de programa que pretenguen competir amb l'exposada al públic, o proposicions juridicoeconòmiques per a executar qualsevol de les alternatives, tot això en els termes i les condicions de l'esmentada Llei 6/1994.
  
Per últim, expressament es fa constar que el present anunci es publica igualment a tots els efectes establits en l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, i en especial per als interessats desconeguts o amb domicili ignorat, per a la qual cosa es publica la relació de dades que consten en cadastre dels titulars de drets afectats per l'actuació, emesa per l'Ajuntament d'Orpesa: